Wikipedia for KaiOS/FAQ/bn

এই প্রাজিপ্র কাইওএসের জন্য উইকিপিডিয়া অ্যাপ সম্পর্কিত প্রশ্নোত্তরগুলোর সমষ্টি।

সাধারণ

 * কাইওসের জন্য উইকিপিডিয়া অ্যাপ কী?
 * এটি এমন একটি অ্যাপ যা কাইওএস ব্যবহারকারী জিওফোন এবং নোকিয়া "ব্যানানা ফোন"-এর মতো স্মার্ট ফিচার ফোনে উইকিপিডিয়ার বিষয়বস্তু পড়া এবং ইন্টারঅ্যাক্ট করা সহজ করে তোলে। কাইওএস ফোনে সাধারণ মোবাইল ব্রাউজারে উইকিপিডিয়ার অভিজ্ঞতা অপর্যাপ্ত। এক্ষেত্রে উইকিপিডিয়া অ্যাপটি উইকিপিডিয়া নেভিগেট করা, নিবন্ধ খুঁজে বের করা এবং বিষয়বস্তু পড়া অনেক সহজ করে তোলে।


 * কখন এই অ্যাপটি পাওয়া যাবে?
 * এই অ্যাপের প্রথম সংস্করণ ২০২০ সালে ৯ সেপ্টেম্বর থেকে ভারতে পাওয়া যাচ্ছে। ২০২০ সালের ৭ই ডিসেম্বর থেকে বিশ্বের যে সকল স্থানে কাইওএস ফোন পাওয়া যায় সবখানেই এই অ্যাপ ডাউনলোড করা যাচ্ছে।


 * আমাকে কী এই অ্যাপ ব্যবহার করতে ইন্টারনেটে সংযুক্ত হতে হবে?
 * হ্যাঁ, আপনাকে ইন্টারনেটে সংযুক্ত হতে হবে।


 * ভারতের বাইরে কী জিওফোনে আনি এই অ্যাপ ব্যবহার করতে পারবো?
 * হ্যাঁ, স্টোর থেকে অ্যাপ ইনস্টল করতে আপনার ফোনের ওয়াইফাই সংযোগ ব্যবহার করুন।



অনুসন্ধান

 * আমার পছন্দের একটি নিবন্ধ আমি খুঁজে পাবো কীভাবে?
 * অনুসন্ধান বক্সের যেখানে “উইকিপিডিয়ায় খুঁজুন” লেখা আছে সেখানে টাইপ করুন। আপনি যেকোনো বিষয় খুঁজতে পারেন। যদি নিবন্ধটি উইকিপিডিয়ায় বিদ্যমান থাকে, তবে বাছাই করে নেয়ার জন্য কিছু ফলাফল পাবেন।



নিবন্ধে পরিভ্রমণ

 * দ্রুত সংযোগ কী?
 * দ্রুত সংযোগ হচ্ছে নিবন্ধের বিভিন্ন অংশে দ্রুত পরিভ্রমণের জন্য দ্রুততম উপায়। দ্রুত সংযোগ পাঠককে একটি নিবন্ধের নির্দিষ্ট অনুচ্ছেদ, চিত্রশালা, সংক্ষিপ্ত তথ্যে (তথ্যছক) নিয়ে যায় এবং এটি অ্যাপের ভাষা পরিবর্তনের সুযোগও দেয়।




 * কীভাবে আমি একটি নিবন্ধ পড়তে পারি?
 * নিবন্ধ পড়তে কেন্দ্রীয় বাটনে উপরে বা নিচে চেপে স্ক্রল করুন।




 * আমি কীভাবে নিবন্ধের অভ্যন্তরীণ সংযোগ নির্বাচন করতে পারি?
 * কেন্দ্রীয় বাটনের বামে বা ডানে চেপে নিবন্ধের অভ্যন্তরীণ বিভিন্ন নীল সংযোগে স্থানান্তর হতে পারেন।





ভাষা সহায়তা

 * আমি কীভাবে অ্যাপের ভাষা পরিবর্তন করতে পারি?
 * আপনার ফোনের ভাষা অনুযায়ী স্বয়ংক্রিয়ভাবে অ্যাপের ভাষা সহায়তা পরিবর্তন হবে। অ্যাপের অভ্যন্তরে থাকা অবস্থায়, “সেটিংস” নির্বাচন করুন, “ভাষা” নির্বাচন করুন এবং সার্চ করে আপনার পছন্দের ভাষা নির্বাচন করুন।




 * আমি কি একের অধিক ভাষায় একটি নিবন্ধ পড়তে পারবো?
 * হ্যাঁ, আপনি পারবেন। এটা করার জন্য, আপনি যখন নিবন্ধে থাকবেন, তখন "মেনু" নির্বাচন করে "ভাষা" নির্বাচন করবেন এবং এরপর আপনি যে ভাষায় নিবন্ধটি পড়তে চান তার নাম লিখে অনুসন্ধান করবেন।




 * আমি নিবন্ধটি ইংরেজিতে দেখতে পাচ্ছি কিন্তু এটি আমার নিজের ভাষায় খুঁজে পাচ্ছি না। এটা কেন হচ্ছে?
 * উইকিপিডিয়া কয়েক শত ভাষায় পাওয়া যায়। প্রত্যেক উইকিপিডিয়ার হাজার হাজার নিবন্ধ আছে, কিছু উইকিপিডিয়ায় অন্যদের থেকে বেশি আছে। ইংরেজি উইকিপিডিয়া এদের মধ্যে বৃহত্তম এবং সেখানে ৬ মিলিয়নেরও বেশি নিবন্ধ আছে। এরকম হতে পারে যে আপনি যে নিবন্ধটি খুঁজছেন সেটি এখনও তৈরি হয়নি বা আপনার ভাষায় অনুবাদ করা হয়নি।



পাঠযোগ্যতা ও অভিগম্যতা

 * আমি কি ফন্টের আকার পরিবর্তন করতে পারবো?
 * আপনি নিবন্ধের লেখার আকার টেক্সট সাইন শর্টকাট কী দ্বারা নিয়ন্ত্রণ করতে পারবেন। লেখার আকার ছোট করতে ৪ চাপুন এবং বড় করতে ৬ চাপুন। ৫ চাপলে লেখার আকার পূর্বনির্ধারিত আকারে ফেরত আসবে।





গোপনীয়তা ও উপাত্ত ব্যবহার


এই অ্যাপটি কি ব্যক্তিগত তথ্য সংগ্রহ করে?
অ্যাপটি কিছু ব্যবহারকারী উপাত্ত সংগ্রহ করে যা ইনুকা টিমকে বুঝতে সাহায্য করে যে, আপনি কীভাবে অ্যাপটি ব্যবহার করছেন এবং অ্যাপটির উন্নতিতেও এই তথ্য কাজে লাগানো হয়। এছাড়াও, উইকিমিডিয়া ফাউন্ডেশন কাইওএস অ্যাপ ব্যবহারকারীসহ উইকিমিডিয়া প্রকল্পগুলোর সক্ল অডিয়েন্সের কাছ থেকে নির্দিষ্ট কিছু উপাত্ত সংগ্রহ করে। এই তথ্য সংগ্রহের ব্যাপারটি উইকিমিডিয়া গোপনীয়তা নীতিতে আরও বিস্তারিতভাবে বর্ণনা করা হয়েছে। আমাদের উপাত্ত সংরক্ষণ করার নির্দেশিকা অনুসারে সংগৃহীত উপাত্ত ৯০ দিনের মধ্যে মুছে ফেলা বা ডি-আইডেন্টিফাই করা হয়।



ব্যবহারের প্রতিবেদনে কোন তথ্য থাকে?
ব্যবহারের প্রতিবেদনে নিম্নলিখিত তথ্য রয়েছে: (১) কীভাবে উইকিপিডিয়াতে এসেছেন (যেমন গুগল অনুসন্ধানের মাধ্যমে); (২) আপনি কতক্ষণ উইকিপিডিয়া পড়ছেন; এবং (৩) আপনি ৯০ দিনের মধ্যে কতবার উইকিপিডিয়ায় যান। ব্যবহারের প্রতিবেদনে ব্যক্তিগত তথ্য থাকে না, অথবা আপনি কোন পাতাগুলো পরিদর্শন করেছেন তা তালিকাভুক্ত করে না। আমাদের নথিভুক্ত করা বিভিন্ন মিথস্ক্রিয়া এবং উপাত্ত দেখতে আপনি স্কিমা পৃষ্ঠা উল্লেখ করতে পারেন।

অবদান

 * আমি কি একটি নিবন্ধ সম্পাদনা বা অনুবাদ করতে পারবো?
 * না। এই মুহুর্তে অ্যাপ ব্যবহার করে আমরা উইকিপিডিয়ায় সম্পাদনা করে অবদান রাখা সমর্থন করি না। আমরা আশা করছি, ভবিষ্যতে এই সুবিধা যুক্ত করতে পারবো। ততক্ষণ পর্যন্ত, আপনি মোবাইল ব্রাউজার ব্যবহার করে সম্পাদনা করতে পারবেন।
 * আপনি যদি দেখেন যে মোবাইল ব্রাউজারে উইকিপিডিয়া পাতাটি অপ্টিমাইজ করা হয়েছে, তবে "view original" নির্বাচন করুন। তারপরে আপনি অবদান শুরু করতে নিবন্ধের ডানদিকে সম্পাদনা পেন্সিল দেখতে সক্ষম হবেন।


 * আমি কি ছবি আপলোড করতে পারবো?
 * না। এই মুহূর্তে আমরা উইকিপিডিয়া বা কমন্সে ছবি বা মিডিয়া সরাসরি আপলোড সমর্থন করি না। আমরা আশা করছি, ভবিষ্যতে এই সুবিধা যুক্ত করতে পারবো। ততক্ষণ পর্যন্ত, আপনি আপনার ব্রাউজারের মাধ্যমে উইকিপিডিয়া ওয়েবসাইটে গিয়ে এবং সাধারণ আপলোড বিকল্প ব্যবহার করে আপনার ডিভাইস থেকে মিডিয়াতে অবদান রাখতে পারেন।


 * আমি কি একটি পাতার ইতিহাস এবং আলাপ পাতা দেখতে পারবো?
 * বর্তমানে, অ্যাপটি ইতিহাস এবং আলাপ পাতা দেখা সমর্থন করে না।


 * আমি কীভাবে একটি সমস্যা রিপোর্ট করতে পারি?
 * অ্যাপের মাধ্যমে একটি বাগ রিপোর্ট করুন। অ্যাপের মধ্যে সেটিংসে যান, "ফিডব্যাক" নির্বাচন করুন। আপনার প্রতিবেদনে, আপনার ডিভাইস, আপনি যে অ্যাপ সংস্করণটি ব্যবহার করছেন এবং আপনি যে ত্রুটিগুলি দেখেছেন সে সম্পর্কে তথ্য অন্তর্ভুক্ত করুন৷


 * যদি আমার একটি প্রশ্ন বা একটি পরামর্শ থাকে, আমি কিভাবে যোগাযোগ করতে পারি?
 * আপনি প্রকল্পের আলাপ পাতায় আমাদের সাথে যোগাযোগ করতে পারেন


 * আমি কীভাবে দল সম্পর্কে আরও জানতে পারি?
 * আপনি আমাদের সম্পর্কে এবং আমরা কী কাজ করছি তা জানতে পড়তে পারেন।